# PREDSEDA NÁRODNEJ RADY SLOVENSKEJ REPUBLIKY

Číslo: 1694/2004

938

# ROZHODNUTIE

# PREDSEDU NÁRODNEJ RADY SLOVENSKEJ REPUBLIKY

z 12. novembra 2004

k postúpeniu poslaneckého návrhu zákona Ústavnoprávnemu výboru Národnej rady Slovenskej republiky na zaujatie stanoviska

 **A. k o n š t a t u j e m, že**

1. Národná rada Slovenskej republiky prerokovala v prvom čítaní návrh skupiny poslancov Národnej rady Slovenskej republiky na vydanie zákona, ktorým sa mení zákon
č. 98/2004 Z. z. o spotrebnej dani z minerálneho oleja (tlač 892) a uznesením z 22. októbra 2004 č. 1279 rozhodla, že nebude pokračovať v rokovaní o tomto návrhu zákona (podľa § 73 ods. 3 písm. b) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov),

 2. poslanci Národnej rady Slovenskej republiky 11. novembra 2004 podali návrh
na vydanie zákona, ktorým sa mení zákon č. 98/2004 Z. z. o spotrebnej dani z minerálneho oleja v znení neskorších predpisov (tlač 954);

 **B. p o s t u p u j e m**

 uvedený návrh zákona (tlač 954) Ústavnoprávnemu výboru Národnej rady Slovenskej republiky na zaujatie stanoviska **s termínom ihneď**, či podanie poslaneckého návrhu zákona je v súlade s § 96 ods. 3 zákona Národnej rady Slovenskej republiky
č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Pavol H r u š o v s k ý v. r.